[{"text_idx": "#000000", "text": "Dechreuais edrych ar gofnodion dros y Nadolig. Mae\u2019r wefan yn dangos manylion am hyd at y 500 trydarwr mwyaf toreithiog mewn sawl iaith. Ar o\u0302l edrych ar y 500 trydarwr Cymraeg es i gysylltiad a\u0302 Kevin Scannell, y dyn sydd yn casglu\u2019r data, a chael ganddo ddata tebyg ond ar gyfer y 8,274 cyfan y mae e wedi eu cofnodi. Rwy eisoes wedi trydar dolen siart bybl Google gre\u0308ais: trydarwyr Cymraeg. Mae eisiau i mi egluro beth sy ar yr echelin-y ar y chwith yn hwnnw: y gymhareb o drydariadau Cymraeg: trydariadau eraill (h.y. Saesneg bron bob tro) sy yno. Felly os yw rhywun yn trydar yn Gymraeg union hanner yr amser, ei gymhareb fydd 1. Mae pawb sy a\u0302 chymhareb dros un yn trydar yn Gymraeg yn amlach nag yn Saesneg felly. (Defnyddiais raddfa log fel y gellir gweld y cyfan ar y siart.) @Niapostcyntaf sydd a\u0302\u2019r gymhareb uchaf, gan i bob un o\u2019i 144 trydariad fod yn Gymraeg. Mae maint y cylch yn y siart yn adlewyrchu\u2019r nifer o drydariadau Cymraeg. @newyddcymraeg, ffrwd sy\u2019n cyfuno ffrydiau newyddion eraill, yw\u2019r mwyaf. Mae\u2019r siart isod yn un ffordd o ddangos eu dosbarthiad:"}, {"text_idx": "#000002", "text": "Ymgais i ffitio dosbarthiad Zipf i\u2019r data yw\u2019r llinell syth. Does fawr o arwyddoca\u0302d iddo ond ei bod yn amlygu fod efallai fod tua\u2019r 5000 trydarwr mwyaf toreithiog yn cynhyrchu mwy na\u2019u sia\u0302r o drydariadau Cymraeg \u2013 neu, mewn geiriau eraill, y gellid fod wedi disgwyl mwy o drydariadau Cymraeg gan y gweddill. Tybed?"}, {"text_idx": "#000003", "text": "Troais yn o\u0302l at ddata y 500 ac edrych ar ychydig o ieithoedd eraill. Dyma ges i:"}, {"text_idx": "#000004", "text": "Dim ond 380 sydd wedi trydar yng Ngaeleg yr Alban ond mae gan yr ieithoedd eraill mwy na 500 yr un. Bydd yn ddiddorol gweld, os caf y data, sut y maen nhw\u2019n cymharu a\u0302\u2019r Gymraeg. Mae\u2019r siart isod yn crynhoi data y 500 yn unig. Gwelir bod cyfran uwch o drydariadau\u2019r Basgiaid yn dueddol o fod yn y Fasgeg, i\u2019w chymharu a\u0302 chyfran Gymraeg y trydarwyr Cymraeg."}, {"text_idx": "#000007", "text": "2013: Pa lyfrau a thestunau Cymraeg wedi dod i\u2019r parth cyhoeddus heddiw?"}]